**MARIENLYST SKOLE FAU REFERAT 07.05.2019**

**Møteleder:** Torgeir Larsen 8C (FAUs nestleder), leder Erling ikke tilstede i dag

Referat ved Camilla G. Moen, 3A

**Tilstede:** Torgeir Larsen 8C, Jan Ivar Kåsin 8B, Margareth Bruheim 9A, Ola Edman 2C, Marianne Pfeiff 6A, Gunn Elin Schmidt 8E, Camilla G. Moen 3A, Mari Pahle 3C, Bojan Djovrdevic 4B, Silje M.S. Jonsen 1C, Hege Wold 1A, Elisabeth H. Starheim vara 5A, Solveig Mohn 5A, Lena Jensen 7B, Klaus Børringbo 9C, Jan S. Ødegårdstuen 10B, Jon Østavik 3B, Frøydis Spillum 5B, Line T. Brekke 2B

**Rektors kvarter:**

* Fritt skolevalg i Oslo – alle i Oslo kan søke den skolen de vil. Det siste året er det kommet inn ca 50 elever etter skolestart og skolen har per dags dato ca 50 ubehandlede søknader, også mange som ikke bor på Marienlyst.
* Eksamen begynner 16. mai – periode med litt andre aktiviteter på ungdomsskolen
* Kartleggingsprøver er ferdig – lærere vil dele info
* 7 leselærere utdannet i år – på barn- og ungdomsskolen, følger opp barn som ikke lærer i samme tempo som de fleste, skolen får gode tilbakemeldinger og vil fortsette med denne satsningen
* Ny inspektør Monika startet på torsdag med ansvar for 1-3 trinn og biblioteket

Spm fra gruppa:

**Når får vi beskjed hvilke lærere barna får etter sommeren?**

Rektor vil informere lærerne tidligst 1. juni – avventer med å meddele pga plutselige endringer i kabalen, gravide osv. Kontakt rektor direkte om det er noe.

**Agenda:**

1. Høringsinnspill til trafikkplanen ved Ola – leder for trafikkgruppa
   * Få innspill fra klassene/foresatte, men de ideene som kom inn ble tatt med og sendt inn til bydelen i går og deles med FAU/foresatte per epost sammen med referatet
   * Biler ved Tusentrippen er fortsatt et problem - skolen må dele mer info om drop-points
   * FAU skal delta på MIN SAK møte med Synne Skjulstad (mor i 4A) som fremmet saken og kommunen i morgen (se info om MIN SAK i tidligere referat)
2. Status 17. mai komiteen
   * FAU er blitt bedt om å være med og spleise på stoler/bord til 17. mai, som FAU stilte seg positive til
   * Logistikken er klar og informasjon er sendt ut. Info er delt på skolens nettside og Facebook. Plakater skal henges opp i nærmiljøet.
   * Om været er dårlig blir det arrangement i kantinen.
   * Komiteen foreslår at man endrer det fra at 2. og 5. klasse arrangerer 17. mai til 2. og 3. klasse slik at det blir mer erfaringsoverføring/kontinuitet i planleggingen og gjennomføringen – og dette ble vedtatt.
3. Status FAUs nettsider
   * Tidsplan – vår/sommer skal brukes til å hente opp info. også er planen at nettsiden skal være oppe til skolestart / FAUs oppstartsmøte i august.
   * Lage enkel stillingsbeskrivelse / dele erfaringer fra året før til nye FAU representanter ved oppstart – dette bør du vite om FAU og hva hovedoppgavene til FAU er, for å enkelt komme i gang.

Kommentar etter skolemiljøutvalg møtet tidligere i dag - skolemiljøutvalget ønsker litt likere struktur i FAU og elevrådmøtene, sammenfallende punkter / arbeidsgrupper osv. for å fremme et bedre samarbeid. Rektor skal ta det opp med FAU leder, og temaet tas med på agendaen for neste FAU møte.

**Barnegruppa:**

Agenda:

Ingen saker meldt inn

* Lite oppmøte til skolehagedugnaden, men kun en i FAU fikk MLY SMS om dugnaden (på dagen) og ingen i FAU har fått noe info. til å dele med sine klasser, men FAU ville gjerne delt info. om de de hadde fått det.
* Veldig varierende informasjon fra MAKS vedrørende påmeldinger til kurs osv., er det opp til hver enkelt baseleder?
* Hva er planen for oppstartsukene på MAKS i august? Dette er barnas første møte med skolen og bør føles trygt og godt. Opplegget til MAKS for andre ferier er som regel veldig bra, men i disse ukene er det veldig viktig at opplegget er bra.
* Hege Wold i 1A har meldt seg som MAKS kontakt for neste år også (og da FAU kontakt for sin klasse) for å holde på kontinuiteten.
* En far i 3. klasse forteller at det har vært en del tyverier i garderoben i løpet av skoledagen, og spørr om andre klasser har opplevd tilsvarende nylig, men ingen i FAU hadde vært borti noe lignende nylig. Saken er rapportert inn til lærer.

Spm om biblioteket til pedagogikk og strategi gruppen:

* Hvordan kan vi få biblioteket mer i bruk? Har vært mye støy og bråk der. Må bli et bra sted for barna – noen må passe på når barna er på biblioteket, ordensregler. Må ha en ansvarlig voksen / bibliotekar som kan håndtere barn på en bra måte, som ikke er situasjonen i dag melder flere FAU representanter.
* Se masse bra aktiviteter fra bibliotekprosjektet for to år siden, boller for bok osv. Trenger biblioteket nå bøker? Levering etter loppemarkedet. Sjekk med barnebiblioteket på Tøyen for å få ideer.
* Kan vi ha en byttekrok for tøy som man ikke trenger lenger, men som andre kanskje trenger – ikke avfall, men gjenbruk. Kan det være på biblioteket?
* Klassebibliotek vs. skolebibliotek
* Hvor mye får biblioteket hvert år for å handle inn nye bøker?
* Marianne fra gruppen tar kontakt med ny inspektør Monika.

**Ungdomsgruppa:**

Agenda:

Veiledende råd til utenlandsturer

* Veiledende råd til utenlandsturer ble delt med FAU via epost nylig, få innspill tilbake.
* Gruppen diskuterte teksten og kom tilbake til plenumsmøte og gjennomgikk veiledningen og forslag til endringer.
* Innhold i rødt i avsnitt tre ble foreslått endret og gjennomgått og diskutert i plenum.
* FAUs veiledende råd ble vedtatt.
* FAU ble enige om veiledningen også bør oversettes til engelsk og Frøydis, FAU fra 5B sa seg villig til å oversette.